Kokosflødeskum - my era
Til kager, varm kakao og alt andet du plejer at bruge traditionel flødeskum til.
1 ds Økologisk kokosmælk
Vælg en økologisk kokosmælk i høj kvalitet. Kokosmælken skal være skilt i 2, med vand i bunden og hård kokosmælk på toppen. Det er den bedste kvalitet der findes. Prøv at ryste dåsen. Hvis du kan høre indholdet skvulpe, så er den ikke skilt. Læs bag på. Der må ikke være guargum i kokosmælken - fortykningsmiddel er ok. Jeg plejer at bruge den økologiske fra Irma eller den fra änglamark (hos COOP).
Læg kokosmælken i køleskabet i ca. 1 time eller i fryseren i 30 min. Skrab den hårde del af kokosmælk ned i en kold skål og sørg for at få så lidt af kokosvandet med som muligt. Pisk det med en elpisker og så er skummet faktisk klar til brug.
18. March 2018 /0 Comments/by Line Dalbøl
Farverig kokos-karry gryde m. kikærter Step by step guide til booking af rejse